section_heading: Objava
paragraph_text: Za skladbu "Her Ghost in the Fog" bio je snimljen glazbeni spot, koji se često reproducirao na programu MTV2 i ostalim rock programima, a režirao ga je Alex Chandon (koji je također bio i redatelj horor filma Cradle of Fear iz 2001. godine u kojem se pojavio Dani Filth). "Her Ghost in the Fog" pojavio se u glazbi za film Sestre iz pakla 2000. godine te u videoigri Brütal Legend 2009. godine.